CELEX: 62007CO0175
Language: el
Date: 2008-10-06
Title: Διάταξη του Δικαστηρίου (έκτο τμήμα) της 6ης Οκτωβρίου 2008.#SA des sucreries de Fontaine-le-Dun-Bolbec-Auffay (SAFBA) και λοιποί κατά Directeur général des douanes et droits indirects και Receveur principal des douanes et droits indirects de Gennevilliers.#Αίτηση για την έκδοση προδικαστικής αποφάσεως: Tribunal de grande instance de Nanterre - Γαλλία.#Άρθρο 104, παράγραφος 3, του Κανονισμού Διαδικασίας - Ζάχαρη - Εισφορές στην παραγωγή - Λεπτομέρειες εφαρμογής του καθεστώτος των ποσοστώσεων - Συνυπολογισμός των ποσοτήτων ζάχαρης που περιέχονται στα μεταποιημένα προϊόντα - Καθορισμός του εξαγώγιμου πλεονάσματος - Καθορισμός του μέσου όρου ζημιών.#Συνεκδικασθείσες υποθέσεις C-175/07 έως C-184/07.

Διάταξη του Δικαστηρίου (έκτο τμήμα) της 6ης Οκτωβρίου 2008 – SAFBA κ.λπ. κατά Directeur général des douanes et droits indirects
            και Receveur principal des douanes et droits indirects de Gennevilliers
      (Συνεκδικαζόμενες υποθέσεις C‑175/07 έως C-184/07)
      «Άρθρο 104, παράγραφος 3, του Κανονισμού Διαδικασίας – Ζάχαρη – Εισφορές στην παραγωγή – Λεπτομέρειες εφαρμογής του καθεστώτος των ποσοστώσεων – Συνυπολογισμός των ποσοτήτων ζάχαρης που περιέχονται στα μεταποιημένα προϊόντα – Καθορισμός του εξαγώγιμου πλεονάσματος – Καθορισμός του μέσου όρου ζημιών»
      Γεωργία – Κοινή οργάνωση των αγορών – Ζάχαρη – Συνεισφορές στην παραγωγή (Κανονισμός 1260/2001 του Συμβουλίου, άρθρο 15 § 1, στοιχεία β΄, γ΄ και δ΄· κανονισμός 314/2002
         της Επιτροπής, όπως τροποποιήθηκε με τους κανονισμούς της Επιτροπής 38/2004, άρθρο 6 §§ 4 και 5, και 1686/2005) (βλ. σκέψεις
         20 έως 24, 26 έως 29, διατακτ. 1-2)
      
      Αντικείμενο 
      
         
               Αίτηση εκδόσεως προδικαστικής αποφάσεως – Tribunal de Grande instance de Nanterre – Κύρος του κανονισμού (ΕΚ) 314/2002 της
                  Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος των ποσοστώσεων στον τομέα
                  της ζάχαρης (ΕΕ L 50, σ. 40) υπό το πρίσμα του άρθρου 15 του κανονισμού (ΕΚ) 1260/2001 του Συμβουλίου, της 19ης Ιουνίου 2001,
                  για την κοινή οργάνωση των αγορών στον τομέα της ζάχαρης (ΕΕ L 178, σ. 1), και των αρχών της αναλογικότητας και της απαγορεύσεως
                  των διακρίσεων – Κύρος, υπό το πρίσμα των κανονισμών (ΕΚ) 1260/2001 και 314/2002, του κανονισμού (ΕΚ) 1686/2005 της Επιτροπής,
                  της 14ης Οκτωβρίου 2005, για τον καθορισμό, όσον αφορά την περίοδο εμπορίας 2004/2005, των ποσών των εισφορών στην παραγωγή,
                  καθώς και του συντελεστή της συμπληρωματικής εισφοράς στον τομέα της ζάχαρης (ΕΕ L 271, σ. 12) – Εισφορά στην παραγωγή για
                  τον καθορισμό της οποίας συνυπολογίζονται οι ποσότητες ζάχαρης που περιέχονται σε μεταποιημένα προϊόντα τα οποία εξάγονται
                  χωρίς να καταβάλλεται επιστροφή κατά την εξαγωγή
               
            Διατακτικό 
      
         
                  1)
               
               
                  
               
               
                  	Από την εξέταση του άρθρου 6, παράγραφος 4, του κανονισμού (ΕΚ) 314/2002 της Επιτροπής, της 20ής Φεβρουαρίου 2002, για τη
                     θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης, όπως τροποποιήθηκε με τον κανονισμό
                     (ΕΚ) 38/2004 της Επιτροπής, της 9ης Ιανουαρίου 2004, καθόσον η διάταξη αυτή δεν προβλέπει, για τον υπολογισμό της εισφοράς
                     στην παραγωγή, εξαίρεση από το εξαγώγιμο πλεόνασμα των ποσοτήτων ζάχαρης που περιέχονται σε εξαγόμενα μεταποιημένα προϊόντα
                     για τα οποία δεν χορηγήθηκε καμία επιστροφή κατά την εξαγωγή, δεν προέκυψαν στοιχεία ικανά να επηρεάσουν το κύρος του.
                  
               
            
         
                  2)
               
               
                  
               
               
                  	Ο κανονισμός (ΕΚ) 1686/2005 της Επιτροπής, της 14ης Οκτωβρίου 2005, για τον καθορισμό, όσον αφορά την περίοδο εμπορίας 2004/2005,
                     των ποσών των εισφορών στην παραγωγή, καθώς και του συντελεστή της συμπληρωματικής εισφοράς στον τομέα της ζάχαρης, είναι
                     ανίσχυρος.